2 лістапада ўзбуджана крымінальная справа ў адносінах да жыхара вёскі Вялікія Круговічы, 1984 года нараджэння, які працуе майстрам на СТАА “Аластрэ”. 11 жніўня 2015 года мужчына знаходзіўся ў вытворчым цэху СТАА “Аластрэ”. Груба парушаючы грамадскі парадак і спакой грамадзян, выказваючы непавагу да грамадства, ён беспадстаўна нанёс не менш чым два ўдары кулакамі ў твар рабочаму СТАА “Аластрэ”, жыхару вёскі Хатынічы, 1992 года нараджэння. Хуліган прычыніў пацярпеламу цялесныя пашкоджанні, якія адносяцца да ліку лёгкіх і якія пацягнулі за сабой кароткачасовыя праблемы са здароўем.